Vanda Albrehtiene
Vanda Albrehtiene (lietuviešu: Vanda Albrechtienė, dzimusi Didžulīte (lietuviešu: Didžiulytė) 1881. gada 11. maijā, mirusi 1936. gada 28. jūlijā) bija lietuviešu rakstniece, tulkotāja un publiciste, lietuviešu komunistu līdera Vinca Mickeviča-Kapsuka pirmā sieva, Jelgavas meiteņu ģimnāzijas absolvente. Dzimusi grāmatneša un rakstnieces ģimenē. No 1896. gada dzīvoja pie mātes Jelgavā, 1901. gadā beidza Jelgavas meiteņu ģimnāziju. No 1902. gada darbojās Tilzītes lietuviešu avīzē Darbininkų balsas. No 1903. gada sāka filoloģijas studijas Bernes universitatē, bet apprecoties ar Vincu Mickeviču-Kapsuku, ar kuru iepazinās jau dzīvojot Jelgavā, atgriezās Lietuvā. Līdz Pirmajam pasaules karam darbojās dažādos lietuviešu preses izdevumos. Pēc tam, kad 1913. gadā no tuberkulozes mira pāra 1905. gadā dzimusī meita Vanda, izšķīrās no Vinca Mickeviča un apprecējās ar Jurģi Albrehtu. Pirmā pasaules kara gadus pavadīja Krimā. 1933. gadā atgriezās Lietuvā, kur Panevēžā strādāja par stomatoloģi. Nogalināta, vācu karaspēkam ienākot Lietuvā Otrā pasaules kara laikā.